روسیانین تورکیه‌ده‌کی ائلچیسی آلکسی یئرهوو، تورکیه و روسیانین اورتاق تاریخ و ایستراتژیک چیخارلارلا بیر بیرینه باغلی اولدوقلارینی سؤیله‌دی.
آلکسی یئرهوو، روسیا-تورکیه ایلیشکیلرینین گله‌جیی حاقین‌دا روسیانین رادیو و خبر آژانسی اسپوتنیکه دانیشدی.
روس ائلچی، تورکیه و روسیانین مؤحتشم بیر اورتاق گله‌جک گؤزلنتی‌سی ایچین‌ده اولماق اوچون بوتون تمللره صاحب اولدوغونو دئدی.
روس-تورک ایلیشکی‌لرینین یوکسلیش‌ده اولدوغونو وورغولایان روس ائلچی،
"بو ایل تورکیه‌یه گئدن روس توریست ساییسین‌دا رکورد قیریریق، حاضردا بو رقم ۴،۵ میلیونو گئچدی" دئدی.
تورکیه‌نین روس گاز شیرکتی قگازپروم‌دان آلدیغی گازین بو ایل، ۱۱ یاریم ایلده ۲۷،۶ میلیارد مکعب متره چاتدیغینی بیلدیره‌ن یئرهوو، بونون بیر رکورد اولدوغونو دئدی.
ایکیلی تیجارت حجمینین ده داواملی آرتماق‌دا اولدوغونو ایفاده ائد‌ن روس ائلچی،
روس گازینی تورکیه اوزرین‌دن آوروپایا داشییاجاق تورک آخیمی پروژه‌سینین سرعتله داوام ائتدیگینی بیلدیردی.
یئرهوو، مرسینه اینشا ائدیله‌جک آککویو نوکلئر سانترالینین ایسه ایستراتژیک ایلیشکی‌لری داها دا آرتیراجاغینی قید ائتدی.
